Epsom and Ewell
<s>Epsom and Ewell je distikt sa statusom borougha od 78,950 stanovnika na jugoistoku Engleske u Grofoviji Surrey.</s>

<s>Geografske karakteristike</s>

<s>Epsom i Ewell se nalazi u podnožju North Downsa, na jugozapadnoj periferiji Greater Londona.</s><s>Borough je konurbacija tri naselja Epsom, Ewell i Stoneleigh.</s><s>Administrativni centar distikta je Epsom.</s>

<s>Historija</s>

<s>Dva grada po kojima je dobio ime; Epsom i Ewell datiraju iz saksonskih vremena.</s><s>Ime Epsom je izvedeno siitagme Ebba ham, što je značilo feudalno imanje nekog Ebba, Ebbija ili Ebbe.</s><s>Ewell je dobio ime od staroengleske riječi aewielle, koja je značila nešto kao izvor (ili riječni izvor).</s><s>Kraj je postao važan nakon otkrića termalnog izvora oko 1618. bogatog magnezijum sulfatom (Epsomska sol).</s><s>Najmlađi Stoneleigh, izrastao je iz poljoprivrednog naselja 1930-ih, ime je dobio po porodici Stone, koji su bili  vlasnici zemlje i veleposjedničke kuće.</s>

<s>Kralj Henry VIII počeo je 1538. graditi istočno od Ewella - Dvorac Nonsuch.</s><s>Kako je uz njega htio imati i lovište, uklonjeno je srednjovjekovno selo sa crkvom Cuddington.</s><s>Od njegova dvorca do 1690. nije ostalo puno, jer su se oko njega sporili i potratili ga njegovi nasljednici, a od ogromnog lovišta samo par parkova.</s>

<s>Borough je formiran kao urbani distrikt 1894, a sve do 1934. bio je poznat kao - Epsom.</s><s>Od  1937. je metropolitanski borough,  - 1965. trebao je postati dio Greater Londona, ali se ništa nije promjenilo sve do 1. aprila 1974. i nove administrativne reforme zemlje, kad je formiran kao današnji distrikt - Epsom and Ewell.</s>

<s>Znamenitosti i obrazovanje</s>

<s>Moderna zgrada - Bourne Hall u samom srcu Ewella, podignuta 1970. na mjestu gdje se nekad nalazila veleposjednička kuća iz 18. vijeka, centar je brojnih događanja i dom lokalnog muzeja.</s><s>Nalazi se u parku nedaleko od izvora rijeke Hogsmill, koji je danas ukrašen jezerima.</s><s>Epsom ima  teatar (Epsom Playhouse) otvoren 1984.</s>

<s>Iako je Borough Epsom i Ewell gusto naseljen, više od dvije petine zemljišta je rezervirano za parkove i zelene površine.</s><s>Uz to - 176 hektara u Epsomu proglašeno je rezervatom prirode internacionalnog značaja, pored tog borough ima još 11 lokaliteta označenih naročito važnim za "zaštitu prirode."</s>

<s>Borough ima brojne obrazovne institucije, između ostalih Univerzitet kreativnih umjetnosti (teatar, opera, muzika i dva koledža.</s>

<s>Trkaći konji uzgajaju se u Epsomu još od 17. vijeka, doba engleskog građanskog rata.</s><s>Danas je on vjerojatno najpoznatiji po konjičkim utrkama - Derby, koje su prvi put službeno održane 1780.</s><s>Nazvane su po pobjedniku earlu od Derby - Edwardu Stanleyu, koji je prema legendi, tu čast osvojio - bacanjem novčića nakon druge utrke sa velikim rivalom Charlesom Bunburyjem.</s><s>Derby koji je i danas najprestižniji od pet engleskih klasičnih utrka održava se tradicionalno svake godine u prvom tjednu juna.</s>

<s>Poznati sugrađani</s>

<s>U boroughu je rođeno i živjelo puno značajnih ljudi, među njima nekadašnjih premijer Archibald Philip Primrose, ilustrator Aubrey Beardsley, pejzažist John Constable, prerafaelitski slikar James Colllinson, romanopisac H. G. Wells, gitarist Led Zeppelina Jimmy Page i pjevačica Petula Clark.</s>

<s>Pobratimski gradovi</s>

<s>Chantilly, Francuska</s>

<s>Izvori</s>

<s>Vanjske veze</s>

<s>Epsom and Ewell Borough Council</s>

<s>Administrativna podjela Engleske
Surrey</s>

